hvað er fornbíll?
opinber skilgreining á fornbíl miðast við að aldur bílsins hafi náð 25 ára aldri frá skráningarárgerð hans. bifreiðagjöld falla þá niður og hægt er að fá fornbílatryggingu.
Þar sem landið er lítið og erfitt að hafa marga flokka af eldri bílum hefur klúbburinn miðað við þessi 25 ár og er ekki að skilgreina fornbíla nánar eins og er gert víða erlendis þar sem oft er miðað við 25 ár, 40 ár og síðan eldri.
fornbílamenn koma á margar samkomur og skemmtanir á hverju sumri. almenna reglan er sú, að félagar mæta á fornbílum sínum á viðburði, ef óskað er eftir því, sem eru skipulagðir af söfnum, bæjarfélögum eða líknarfélögum . ef óskað er eftir fornbílum á sérstakan viðburð er best að hafa samband við ferðanefnd eða formann fbÍ með mánaðar fyrirvara, greiðsla til félaga er eftir samkomulagi. bílar eru ekki í notkun yfir vetur.